Hinn guðdómlegi helgileikur fluttur í annað sinn Hirðingjar og fjölskylda Jósefs . Ljósm. SL. Hinn guðdómlegi gleðileikur - leikverk í bundnu máli um fæðingu Jesú Kristí , var fluttur í Borgarnesi í gærkvöldi , þriðja dag jóla . Þetta er í annað sinn sem verkið er flutt þennan dag , en það er samið af þeim Kjartani Ragnarssyni og Unni Halldórsdóttur og leikstýrt af Kjartani . Dagskráin hófst með bænastund í Borgarneskirkju en þaðan var gengið að Tónlistarskóla Borgarfjarðar þar sem fjórir söngmenn fluttu jólasálm af svölum hússins . Eftir sönginn var gengið að Menntaskóla Borgarfjarðar og helgileikurinn fluttur í hátíðarsalnum . Alls tóku þrír kórar þátt í flutningnum ; Kammerkór Vesturlands , Freyjukórinn og Barnakór Borgarneskirkju . Þá tóku margir áhugaleikarar þátt í sýningunni en flestir þeirra eru þekktir fyrir sitthvað annað en leik í sínum daglegu störfum . Má þar nefna vitringana þrjá sem leiknir voru af rektorunum Ágústi , Ágústi og Ársæli . Theodór yfirlögregluþjónn var sem fyrr í hlutverki Ágústínusar keisara og Gísli Einarsson lék hinn illa Heródes . Í sýningarlok sungu gestir og leikarar Heims um ból áður en gengið var út í frostkalt kvöldið .